Document ID: 31988R0530

*****
ΚΑΝΟΝΙΣΜΟΣ (ΕΟΚ) αριθ. 530/88 ΤΗΣ ΕΠΙΤΡΟΠΗΣ
της 26ης Φεβρουαρίου 1988
για την απόσυρση των πρώιμων πατατών από τον πίνακα των προϊόντων που υπόκεινται στο συμπληρωματικό μηχανισμό στις συναλλαγές
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 81 παράγραφος 3,
Εκτιμώντας:
ότι το άρθρο 81 παράγραφος 3 στοιχείο α) της εν λόγω πράξης προβλέπει τη δυνατότητα να αποσυρθούν από τον πίνακα των προϊόντων που υπόκεινται στο ΣΜΣ οι πρώιμες πατάτες, στην αρχή του δεύτερου έτους μετά την προσχώρηση·
ότι ο συμπληρωματικός μηχανισμός στις συναλλαγές έχει για σκοπό να παρακολουθήσει την εξέλιξη των συναλλαγών μεταξύ της Κοινότητας με τη σύνθεσή της στις 31 Δεκεμβρίου 1985 και της Ισπανίας και να εφαρμόσει τα μέτρα που προβλέπονται από την πράξη προσχώρησης, όταν η εξέλιξη αυτή το απαιτήσει·
ότι η εφαρμογή του συμπληρωματικού μηχανισμού στις συναλλαγές κατά τα δύο προηγούμενα χρόνια έδειξε μια κανονική εξέλιξη των συναλλαγών των πρώιμων πατατών· ότι, λόγω του γεγονότος αυτού, δεν είναι πλέον αναγκαία η συνέχιση της εξέλιξης των συναλλαγών για τα προϊόντα αυτά με τη βοήθεια του συμπληρωματικού μηχανισμού στις συναλλαγές και ότι θα πρέπει κατά συνέπεια να αποσυρθούν από το συμπληρωματικό μηχανισμό στις συναλλαγές τα εν λόγω προϊόντα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής ad hoc ΣΜΣ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι πρώιμες πατάτες (κωδικοί ΣΟ 0701 90 51 και 0701 90 59) αποσύρονται από τον πίνακα των προϊόντων που υπόκεινται στο συμπληρωματικό μηχανισμό στις συναλλαγές.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Φεβρουαρίου 1988.

Labels: 3
17